b'\n_START_ARTICLE_\nNacionalsocializem\n_START_PARAGRAPH_\nNacionalsocializem (tudi: nacionalni socializem, nacizem) je totalitaristi\xc4\x8dna ideologija oz. politi\xc4\x8dni sistem , ki ga nekateri vklju\xc4\x8dujejo pod nadrejeni pojem fa\xc5\xa1izem, po mnenju drugih pa je bolje lo\xc4\x8diti termina fa\xc5\xa1izem in nacizem. V Nem\xc4\x8diji je ta politi\xc4\x8dni sistem zastopala Nacionalsocialisti\xc4\x8dna nem\xc5\xa1ka delavska stranka (Nationalsozialistische Deutsche Arbeiterpartei - NSDAP) pod vodstvom Adolfa Hitlerja. NSDAP je bila v Nem\xc4\x8diji na oblasti v letih 1933-1945._NEWLINE_Tretji rajh (Das Dritte Reich) je sopomenka za Nem\xc4\x8dijo pod nacisti\xc4\x8dno diktaturo.\n_START_SECTION_\nStranka NSDAP in doktrina nacizma\n_START_PARAGRAPH_\nZa nacizem je bil zna\xc4\x8dilen antisemitizem, Blut-und-Boden ideologija, rasizem (Arijci), ekspanzionizem (politi\xc4\x8dna ideja o lebensraumu). Zna\xc4\x8dilnosti nacizma je predstavil Adolf Hitler v svoji programski knjigi Moj boj._NEWLINE_Nacizem je enopartijski politi\xc4\x8dni sistem, ki ga opredeljuje program NSDAP in ki ga vodi diktator , imenovan Vodja (F\xc3\xbchrer)._NEWLINE_Za organizacijo stranke so zna\xc4\x8dilni gauleiterji (vzporedno dr\xc5\xbeavnim organom)._NEWLINE_Za nacizem je zna\xc4\x8dilen njegov odnos do socializma, komunizma, nacionalnega, religije in do intelektualcev._NEWLINE_Za nacizem je zna\xc4\x8dilna tudi intenzivna propaganda.\n_START_SECTION_\nKoncentracijska tabori\xc5\xa1\xc4\x8da\n_START_PARAGRAPH_\nKoncentracijska tabori\xc5\xa1\xc4\x8da so bila pod upravo SS.\n_START_SECTION_\nPrevzem oblasti\n_START_PARAGRAPH_\nNasilen prevzem oblasti leta 1923 ni uspel._NEWLINE_Stranki NSDAP je uspelo leta 1933 prevzeti oblast. Adolf Hitler je postal predsednik dr\xc5\xbeave._NEWLINE_V dr\xc5\xbeavi se je izvedla centralizacija, ukinilo se je de\xc5\xbeelno zastopstvo (Reichsrat), stranka NSDAP je postala edina dovoljena stranka v dr\xc5\xbeavi, vpeljala se je vojna ekonomija.\n_START_SECTION_\nNacizem in Cerkev\n_START_PARAGRAPH_\nNacizem je izvajal razli\xc4\x8dne pritiske na katoli\xc5\xa1ko in protestantsko Cerkev (aretacije...)._NEWLINE_Pape\xc5\xbe je marca 1937 z okro\xc5\xbenico Mit brennender Sorge obsodil nacionalsocializem._NEWLINE_Nacizem si je prizadeval za t. i. nacionalno Cerkev.\n_START_SECTION_\nNeonacizem\n_START_PARAGRAPH_\nV sodobni Nem\xc4\x8diji je nacizem prepovedan, vendar neonacisti, ki se trudijo za njegovo o\xc5\xbeivitev, \xc5\xa1e vedno delujejo v Nem\xc4\x8diji in drugod po svetu.'